
REFERAT

privind aprobarea Strategiei locale privind dezvoltarea  şi 
funcţionarea pe termen mediu a serviciului public de salubrizare în Municipiul Timişoara

Conform prevederilor art.5 alin.1 din Legea nr.101/2006 a serviciului de salubrizare a localităţilor, actualizată,  autorităţile deliberative ale unităţilor administrativ-teritoriale elaborează şi aprobă strategiile locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economico-socială a unităţilor administrativ-teritoriale.

Aceste strategii trebuie să stabilească urmăroarele obiective prevăzute de art.5 alin.2 din acelaşi act normativ, respectiv:

a) îmbunătăţirea condiţiilor de viaţă ale populaţiei;

b) susţinerea dezvoltării economico-sociale a localităţilor;

c) promovarea calităţii şi eficienţei serviciului de salubrizare;

d) stimularea mecanismelor economiei de piaţă;

e) dezvoltarea durabilă a serviciului;

f) gestionarea serviciului de salubrizare pe criterii de transparenţă, competitivitate şi eficienţă;

g) promovarea programelor de dezvoltare  şi reabilitare a sistemului de salubrizare, pe baza unui mecanism eficient de planificare multianuală a investiţiilor;

h) protecţia şi conservarea mediului înconjurător şi a sănătăţii populaţiei;

i) consultarea cu utilizatorii serviciului de salubrizare, în vederea stabilirii politicilor şi strategiilor locale şi regionale în domeniu;

j) adoptarea normelor locale referitoare la organizarea şi funcţionarea serviciului de salubrizare, precum şi a procedurilor de delegare a gestiunii acestuia;

k) informarea periodică a utilizatorilor asupra politicilor de dezvoltare a serviciului de salubrizare, precum şi asupra necesităţii instituirii unor taxe speciale;

l) respectarea cerinţelor  din legislaţia privind protecţia mediului referitoare la salubrizarea localităţilor.

Totodată, potrivit prevederilor art. 6 din actul normativ mai sus menţionat, autorităţile deliberative ale unităţilor administrativ- teritoriale au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având atribuţii şi în domeniul delegării gestiunii serviciului de salubrizare pe criterii de transparenţă, competitivitate şi eficienţă, precum şi exercitarea atribuţiilor de administrare asupra bunurilor aparţinând patrimoniului public şi privat al unităţilor administrativ-teritoriale aferente infrastructurii serviciului; elaborării şi aprobării caietelor de sarcini şi a regulamentelor serviciului, pe baza  caietului de sarcini-cadru şi a regulamentului-cadru al serviciului de salubrizare, elaborate de Autoritatea Naţională de Reglementare pentru Serviciile Comunitare de Utilităţi Publice.                                                                                                                                                                                                                                                                                                                               
De asemenea, conform art.3 alin.1 din Legea nr.51/2006 a serviciilor comunitare de utilităţi publice, actualizată, serviciile de utilităţi publice sunt în responsabilitatea autorităţilor administraţiei 
publice locale şi se înfiinţează, se organizează şi se gestionează potrivit hotărârilor adoptate de autorităţile deliberative ale unităţilor administrativ- teritoriale, în funcţie de gradul de urbanizare, de 

importanţa economico-socială a localităţilor, de mărimea şi de gradul de dezvoltare ale acestora şi în
 raport de infrastructura tehnico-edilitară existentă. Serviciile de utilitate  publică sunt definite la art.1 alin.2 din acelaşi act normativ, fiind menţionată la lit.e) „salubrizarea localităţilor”.   
Potrivit prevederilor art.8 alin.2 din Legea nr.51/2006 a serviciilor comunitare de utilităţi publice, actualizată, în exercitarea competenţelor şi atribuţiilor ce le revin în sfera  serviciilor de utilităţi publice, autorităţile administraţiei publice locale adoptă hotărâri  în legătură cu elaborarea şi aprobarea strategiilor proprii privind dezvoltarea serviciilor, a programelor de reabilitare, extindere şi modernizare a sistemelor de utilităţi publice existente, precum şi a programelor de înfiinţare a unor noi sisteme, inclusiv cu consultarea operatorilor.                                                                                                                 
Noua legislaţie transpusă din Directivele Europene stabileşte noi obligaţii şi atribuţii  autorităţilor locale privind asigurarea serviciului public de salubrizare. Aceste atribuţii abordează serviciul de salubrizare din perspectiva obligaţiilor şi obiectivelor pe care România le are de îndeplinit odată cu aderarea la Uniunea Europeană.
O parte din aceste atribuţii s-au regăsit precizate la art.49 lit.c) din O.U.G.nr.78/2000 privind regimul deşeurilor transpusă din Directiva Cadru a deşeurilor a UE (abrogată de Legea nr.211/2011 privind regimul deşeurilor), conform căruia autorităţile administraţiei publice locale au obligaţia să elaboreze strategii şi programe proprii pentru gestionarea deşeurilor.
Astfel, în anul 2008 Consiliul Local al Municipiului Timişoara a aprobat prin Hotărârea nr.320/29.07.2008 Planul Local de Gestionare a Deşeurilor pentru Municipiul Timişoara. Obiectul  acestuia îl constituie deşeurile municipale nepericuloase şi periculoase (deşeuri menajere şi asimilabile din comerţ, industrie şi instituţii), la care se adaugă alte fluxuri speciale de deşeuri: deşeurile de ambalaje, deşeurile din construcţii şi demolări, nămoluri de la epurarea apelor uzate orăşeneşti, vehicule scoase din uz şi deşeuri din echipamente electrice şi electronice, conform H.G. 856/2002. Planul Local de Gestionare a Deşeurilor pentru Municipiul Timişoara prezintă date specifice referitoare la generarea şi gestionarea deşeurilor (generarea, colectarea şi transportul deşeurilor, staţii de transfer, valorificarea şi tratarea deşeurilor, eliminarea deşeurilor), obiective şi ţinte privind managementul deşeurilor, prezintă alternative tehnice de tratare a deşeurilor biodegradabile, calculul capacităţii necesare pentru gestionarea deşeurilor, evaluarea costurilor şi a suportabilităţii acestora de către cetăţeni.
Conform prevederilor art.36 alin.2 lit.b) şi alin.4 lit.e) din  Legea 215/2001 privind administraţia publică locală, republicată şi actualizată, consiliul local are atribuţii privind dezvoltarea economico-socială şi de mediu a municipiului, în exercitarea acestora aprobând strategiile privind dezvoltarea economică, socială şi de mediu a unităţii administrativ teritoriale.
Având în vedere cele expuse mai sus 
PROPUNEM  
Emiterea unei Hotărâri a Consiliului Local prin care să aprobe Strategia locală privind dezvoltarea  şi funcţionarea pe termen mediu a serviciului public de salubrizare în Municipiul Timişoara.

